Nógrádi Gábor

*Az emelkedő ingerküszöb*

Közhely, hogy a gyerekek, fiatalok ingerküszöbe ma kilo-méterekkel magasabban van, mint a szüleik, s pláne a nagyszüleik generációjáé. Ennek egyszerű, de szemléletes példáját adja a fővárosi vagy vidéki kisvárosi író–olvasó találkozók diák közönsége. Buda-pesten csak akkor lehet a jelen-lévők figyelmét lekötni, ha szorosan az érdeklődési körükbe vágó témákról, celebekről, filmekről, vagy éppen számukra népszerű könyvekről folyik a szó. Minden más in-formációt, érintse az közvetve életük legfontosabb problémáit vagy jövőjüket, szakmaválasztásukat, karrierjüket, boldogulásukat és bol-dogságukat, figyelmetlenség, érdektelenség kísér. Ide-oda néznek, beszélgetnek, mocorognak. A vidéki találkozókon résztvevők több-sége még figyel az új információkra, nézőpontokra, vagy a jelenlévő író (vendég, „híres ember”) iránti érdeklődés nagyobb, esetleg fegyelmezettebb nevelést kapnak.

Ez persze nagyon szűkített példa, de a tény, tény. És kérdés, hogy ez hogyan befolyásolja majd jövőjüket, életüket, sorsukat – sorsunkat? Hogyan befolyásolja az adott fővárosi vagy vidéki sze-mély felnőtt életútját? Vajon ismét a fővárosiak vannak előnyben, és ők érzik a szupermagas ingerküszöbükkel a jövő elvárásait? A tör-ténelem eddigi menetében ez így volt: a városiak mindig előnyben voltak a vidékiekkel szemben a társadalmi haladást, a társadalmi karriert, az élethasználat előnyeit nézve, és hátrányban voltak a tehetség kibontakozását, a valódi értéket, a legmagasabb nemzeti teljesítményt tekintve.

Petőfitől Aranyig, Adytól Juhász Ferencig vidéki emberek emelkedtek a zsenik színvonalára, és József Attila is egy marginális helyzetű pesti lakos volt, ami közelebb állt a vidéki marginalitáshoz, és nem tekinthető tipikus fővárosi indításnak.

Úgy látszik a természet törvénye a társadalomban is törvény néha: a magból csak természetes környezetében, egy bizonyos tör-vényszerűen meghatározott idő alatt lesz termés. Fel lehet gyorsítani a paradicsom vagy paprika érlelését, talán a végeredmény még na-gyobb és élénkebb színű is lesz, de semmiképpen sem olyan jó ízű, mint egy hagyományos módon létrehozott termés.

Megjegyzem: az ingerküszöböt nem lehet csökkenteni semmi-féle szülői, pedagógusi dörgedelemmel. Csak az adott személyek legérzékenyebb pontját érintő témák éles feltevésével lehet áttörni az érdektelenség falát. Ez a halál, a szerelem, a siker vagy ehhez kap-csolódó témák. Ezzel az ingerküszöb fölé kerülhetünk. Kérdés: meddig?